title: Εκτελεστικός κανονισμός (ΕΕ) αριθ. 110/2012 της Επιτροπής, της 9ης Φεβρουαρίου 2012 , για την τροποποίηση του παραρτήματος ΙΙ της απόφασης 2007/777/ΕΚ και του παραρτήματος Ι του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους  Κείμενο που παρουσιάζει ενδιαφέρον για τον ΕΟΧ

text:
               10.2.2012

               EL

               Επίσημη Εφημερίδα της Ευρωπαϊκής Ένωσης

               L 37/50

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 110/2012 ΤΗΣ ΕΠΙΤΡΟΠΉΣ
   της 9ης Φεβρουαρίου 2012
   για την τροποποίηση του παραρτήματος ΙΙ της απόφασης 2007/777/ΕΚ και του παραρτήματος Ι του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1 και το άρθρο 24 παράγραφος 2,
   Εκτιμώντας τα ακόλουθα:

               (1)

               Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (3), θεσπίζει κανόνες όσον αφορά τις εισαγωγές, καθώς και τη διαμετακόμιση και την αποθήκευση στην Ένωση, φορτίων προϊόντων με βάση το κρέας, όπως ορίζεται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (4).

               (2)

               Η απόφαση 2007/777/ΕΚ περιλαμβάνει επίσης καταλόγους των τρίτων χωρών και περιοχών τους από τις οποίες επιτρέπονται αυτές οι εισαγωγές, η διαμετακόμιση και η αποθήκευση εντός της Ένωσης, καθορίζει τα υποδείγματα πιστοποιητικών δημόσιας υγείας και υγείας των ζώων καθώς και τους κανόνες όσον αφορά την προέλευση και τις επεξεργασίες που απαιτούνται για τα εν λόγω προϊόντα.

               (3)

               Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (5) καθορίζει απαιτήσεις κτηνιατρικής πιστοποίησης για τις εισαγωγές και τη διαμετακόμιση, συμπεριλαμβανομένης της αποθήκευσης κατά τη διαμετακόμιση, μέσω της Ένωσης πουλερικών, αυγών επώασης, νεοσσών μίας ημέρας και αυγών απαλλαγμένων από ειδικά παθογόνα, καθώς και κρέατος, κιμά και μηχανικά διαχωρισμένου κρέατος πουλερικών, συμπεριλαμβανομένων των στρουθιονιδών και των άγριων πτερωτών θηραμάτων, αυγών και προϊόντων αυγών. Ο εν λόγω κανονισμός προβλέπει ότι τα βασικά προϊόντα πρέπει να εισάγονται στην Ένωση μόνο από τις τρίτες χώρες, εδάφη, ζώνες ή διαμερίσματα που απαριθμούνται στο μέρος 1 του παραρτήματος I του εν λόγω κανονισμού.

               (4)

               Ο κανονισμός (ΕΚ) αριθ. 798/2008 καθορίζει επίσης τους όρους που πρέπει να πληρούνται ώστε μία τρίτη χώρα, έδαφος, ζώνη ή διαμέρισμα να θεωρούνται απαλλαγμένα από την υψηλής παθογονικότητας γρίπη των πτηνών (HPAI), καθώς και τις απαιτήσεις για την κτηνιατρική πιστοποίηση ως προς το σημείο αυτό των προϊόντων που προορίζονται για εισαγωγή στην Ένωση.

               (5)

               Τον Απρίλιο του 2011 η Νότια Αφρική κοινοποίησε στην Επιτροπή την εκδήλωση στο έδαφός της εστίας της υψηλής παθογονικότητας γρίπης των πτηνών (HPAI). Κατά συνέπεια, η απόφαση 2007/777/ΕΚ και ο κανονισμός (ΕΚ) αριθ. 798/2008 τροποποιήθηκαν με τον εκτελεστικό κανονισμό (ΕΕ) αριθ. 536/2011 της Επιτροπής (6), προκειμένου να καθοριστούν ειδικές επεξεργασίες για τις εισαγωγές από την εν λόγω τρίτη χώρα προϊόντων κρέατος, επεξεργασμένων στομαχιών, ουροδόχων κύστεων και εντέρων για ανθρώπινη κατανάλωση, τα οποία προέρχονται από κρέας εκτρεφόμενων στρουθιονιδών, καθώς και κρέατος αποξηραμένου στον ήλιο (biltong) και προϊόντων παστεριωμένου κρέατος που περιέχουν ή αποτελούνται από κρέας εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων.

               (6)

               Επιπλέον, οι εισαγωγές στην Ένωση στρουθιονιδών αναπαραγωγής και παραγωγής κρέατος και νεοσσών μίας ημέρας, αυγών επώασης και κρέατος στρουθιονιδών από ολόκληρο το έδαφος της Νότιας Αφρικής που καλύπτεται από τον κανονισμό (ΕΚ) αριθ. 798/2008 απαγορεύτηκαν από τις 9 Απριλίου 2011, ημερομηνία κατά την οποία επιβεβαιώθηκε η εκδήλωση εστίας της HPAI.

               (7)

               Ύστερα από την έναρξη ισχύος του εκτελεστικού κανονισμού (ΕΕ) αριθ. 536/2011 η Νότια Αφρική υπέβαλε στοιχεία στην Επιτροπή σχετικά με τα μέτρα ελέγχου που έλαβε και σχετικά με την εξέλιξη της επιδημιολογικής κατάστασης όσον αφορά την εκδήλωση εστίας της HPAI. Οι προσπάθειες για τον έλεγχο και την επιτήρηση της νόσου που κατέβαλε η Νότια Αφρική θεωρήθηκαν επαρκείς για να διασφαλιστεί ότι η εν λόγω χώρα είναι σε θέση να περιορίσει την εξάπλωση της νόσου και να την περιορίσει σε μια συγκεκριμένη περιοχή.

               (8)

               Κατά συνέπεια, η απόφαση 2007/777/ΕΚ και ο κανονισμός (ΕΚ) αριθ. 798/2008 τροποποιήθηκαν με τον εκτελεστικό κανονισμό της Επιτροπής (ΕΕ) αριθ. 991/2011 (7). Με την εν λόγω τροποποίηση επιτράπηκαν εκ νέου οι εισαγωγές στην Ένωση κρέατος στρουθιονιδών και ορισμένων προϊόντων κρέατος από το τμήμα της Νότιας Αφρικής που δεν υπέκειτο σε κτηνιατρικούς περιορισμούς (έδαφος ΖΑ-2). Ο εκτελεστικός κανονισμός (ΕΚ) αριθ. 991/2011 τέθηκε σε ισχύ την 9η Οκτωβρίου 2011.

               (9)

               Ύστερα από τις δύο διαδοχικές τροποποιήσεις, στα διάφορα μέρη του παραρτήματος ΙΙ της απόφασης 2007/777/ΕΚ παρατίθεται τώρα το έδαφος ΖΑ-2 της Νότιας Αφρικής ως έδαφος από το οποίο επιτρέπονται οι εισαγωγές στην Ένωση αποστολών ορισμένων προϊόντων κρέατος, επεξεργασμένων στομαχιών, ουροδόχων κύστεων και εντέρων για ανθρώπινη κατανάλωση και προϊόντων κρέατος αποξηραμένου στον ήλιο («biltong») και προϊόντων παστεριωμένου κρέατος πουλερικών, εκτρεφόμενων πτερωτών θηραμάτων, συμπεριλαμβανομένων των στρουθιονιδών, και άγριων πτερωτών θηραμάτων, τα οποία υπόκεινται στις ειδικές επεξεργασίες που περιγράφονται στο εν λόγω παράρτημα.

               (10)

               Επιπλέον, το έδαφος ΖΑ-2 παρατίθεται τώρα στο μέρος 1 του παραρτήματος Ι του κανονισμού (ΕΚ) αριθ. 798/2008 ως έδαφος από το οποίο επιτρέπονται οι εισαγωγές στην Ένωση κρέατος στρουθιονιδών, αρχής γενομένης από την έναρξη ισχύος του εκτελεστικού κανονισμού (ΕΕ) αριθ. 991/2011.

               (11)

               Στις 13 Οκτωβρίου 2011 η Νότια Αφρική ενημέρωσε την Επιτροπή σχετικά με εικαζόμενη εκδήλωση εστίας της HPAI στην περιοχή που είχε προηγουμένως θεωρηθεί απαλλαγμένη από την εν λόγω νόσο. Η Νότια Αφρική ενημέρωσε επίσης την Επιτροπή ότι, λόγω της υποψίας αυτής, έχει απαγορεύσει την αποστολή φορτίων κρέατος στρουθιονιδών και ορισμένων προϊόντων κρέατος στρουθιονιδών που προορίζονται για την Ένωση,

               (12)

               Στις 14 Νοεμβρίου 2011 η Νότια Αφρική κοινοποίησε στην Παγκόσμια Οργάνωση Υγείας των Ζώων (OIE) την εκδήλωση εστιών της HPAI οι οποίες βρίσκονταν εκτός της περιοχής που είχε πληγεί από τη νόσο όπως είχε καθοριστεί από τη Νότια Αφρική και είχε αναγνωριστεί με τον εκτελεστικό κανονισμό (ΕΕ) αριθ. 991/2011. Επομένως, μπορεί να θεωρηθεί ότι όλο το έδαφος της εν λόγω τρίτης χώρας δεν είναι πλέον απαλλαγμένο από την HPAI.

               (13)

               Δεδομένης αυτής της αρνητικής εξέλιξης όσον αφορά την κατάσταση της νόσου στη Νότια Αφρική και για να αποφευχθούν τυχόν παρερμηνείες όσον αφορά τα προϊόντα που παρήχθησαν πριν από την επιβεβαίωση της πρόσφατης εκδήλωσης εστίας HPAI, είναι σκόπιμο να τροποποιηθεί η καταχώριση για τη Νότια Αφρική στο μέρος 1 του παραρτήματος Ι του κανονισμού (ΕΚ) αριθ. 798/2008 για να απαγορευθούν οι εισαγωγές στην Ένωση κρέατος στρουθιονιδών και να καθοριστεί η ημερομηνία της επιβεβαίωσης της αρχικής εκδήλωσης εστίας HPAI, δηλαδή η 9η Απριλίου 2011, ως «ημερομηνία λήξης» στη στήλη 6Α του εν λόγω μέρους.

               (14)

               Επιπλέον, ως αποτέλεσμα της εκδήλωσης εστίας της HPAI στο έδαφος ΖΑ-2, η Νότια Αφρική δεν συμμορφώνεται πλέον με τους όρους υγείας των ζώων για να εφαρμόζει «επεξεργασία Α» σε προϊόντα τα οποία αποτελούνται από ή περιέχουν κρέας εκτρεφόμενων στρουθιονιδών ή επεξεργασμένα στομάχια, ουροδόχους κύστεις και έντερα στρουθιονιδών για κατανάλωση από τον άνθρωπο, τα οποία απαριθμούνται σε κατάλογο στο μέρος 2 του παραρτήματος ΙΙ της απόφασης 2007/777/ΕΚ ούτε για την εφαρμογή «επεξεργασίας Ε» σε προϊόντα κρέατος αποξηραμένου στον ήλιο («biltong») ή παστεριωμένα προϊόντα με βάση το κρέας, τα οποία αποτελούνται από ή περιέχουν κρέας πουλερικών, εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων, όπως παρατίθενται στο μέρος 3 του εν λόγω παραρτήματος. Οι επεξεργασίες αυτές δεν επαρκούν για την εξάλειψη των κινδύνων για την υγεία των ζώων που συνδέονται με τα εν λόγω προϊόντα. Επομένως, θα πρέπει να τροποποιηθούν η εγγραφή για τη Νότια Αφρική όσον αφορά το έδαφος ΖΑ-2 του μέρους 1 του παραρτήματος ΙΙ της απόφασης 2007/777/ΕΚ και οι εγγραφές για τη Νότια Αφρική στα μέρη 2 και 3 του εν λόγω παραρτήματος προκειμένου να προβλεφθεί μια επαρκής επεξεργασία για την περιοχή αυτή.

               (15)

               Κατά συνέπεια, η απόφαση 2007/777/ΕΚ και ο κανονισμός (ΕΚ) αριθ. 798/2008 θα πρέπει να τροποποιηθούν αναλόγως.

               (16)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙ της απόφασης 2007/777/ΕΚ τροποποιείται σύμφωνα με το παράρτημα Ι του παρόντος κανονισμού.
   Άρθρο 2
   Το παράρτημα Ι του κανονισμού (ΕΚ) αριθ. 798/2008 τροποποιείται σύμφωνα με το παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Φεβρουαρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 343 της 22.12.2009, σ. 74.

      (3)  ΕΕ L 312 της 30.11.2007, σ. 49.

      (4)  ΕΕ L 139 της 30.4.2004, σ. 55.

      (5)  ΕΕ L 226 της 23.8.2008, σ. 1.

      (6)  ΕΕ L 147 της 2.6.2011, σ. 1.

      (7)  ΕΕ L 261 της 6.10.2011, σ. 19.

      ΠΑΡΑΡΤΗΜΑ I
      Το παράρτημα ΙΙ της απόφασης 2007/777/ΕΚ τροποποιείται ως εξής:

                  1.

                  Στο μέρος 1, στην καταχώριση για τη Νότια Αφρική, διαγράφεται η καταχώριση «ΖΑ-2».

                  2.

                  Το μέρος 2 τροποποιείται ως ακολούθως:

                              α)

                              η καταχώριση «ΖΑ-0» για τη Νότια Αφρική αντικαθίσταται από την ακόλουθη:

                                          «ΖΑ

                                          Νότια Αφρική (1)

                                          C

                                          C

                                          C

                                          A

                                          D

                                          D

                                          A

                                          C

                                          C

                                          A

                                          A

                                          D

                                          XXX»

                              β)

                              η καταχώριση «ΖΑ-2» διαγράφεται·

                  3.

                  στο μέρος 3, η καταχώριση για τη Νότια Αφρική αντικαθίσταται από την ακόλουθη:

                              «ΖΑ

                              Νότια Αφρική

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX

                              Νότια Αφρική ZA-1

                              E

                              E

                              XXX

                              XXX

                              XXX

                              XXX

                              A

                              E

                              XXX

                              A

                              A

                              XXX

                              XXX»

      ΠΑΡΑΡΤΗΜΑ II
      Στο μέρος 1 του παραρτήματος Ι του κανονισμού (ΕΚ) αριθ. 798/2008 η καταχώριση για τη Νότια Αφρική αντικαθίσταται από το ακόλουθο κείμενο:

                     «ZA — Νότια Αφρική

                     ZA-0

                     Ολόκληρη η χώρα

                     SPF

                     EP, E

                     S4»

                     BPR

                     I

                     P2

                     9.4.2011

                     A

                     DOR

                     II

                     HER

                     III

                     RAT

                     VII

                     P2

                     9.4.2011


title: Εκτελεστικός κανονισμός (ΕΕ) 2015/1484 της Επιτροπής, της 1ης Σεπτεμβρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               2.9.2015

               EL

               Επίσημη Εφημερίδα της Ευρωπαϊκής Ένωσης

               L 228/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1484 ΤΗΣ ΕΠΙΤΡΟΠΉΣ
   της 1ης Σεπτεμβρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Σεπτεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  162,7

                  MK

                  34,4

                  XS

                  29,8

                  ZZ

                  75,6

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  126,8

                  ZZ

                  126,8

                  0805 50 10

                  AR

                  145,2

                  BO

                  147,4

                  CL

                  164,0

                  TR

                  126,0

                  UY

                  129,6

                  ZA

                  144,8

                  ZZ

                  142,8

                  0806 10 10

                  BA

                  74,4

                  EG

                  244,3

                  MA

                  201,0

                  MK

                  68,3

                  TR

                  140,7

                  ZZ

                  145,7

                  0808 10 80

                  AR

                  94,8

                  BR

                  97,5

                  CL

                  142,6

                  NZ

                  145,2

                  US

                  112,4

                  ZA

                  116,3

                  ZZ

                  118,1

                  0808 30 90

                  AR

                  131,8

                  CL

                  107,2

                  CN

                  88,6

                  TR

                  131,9

                  ZA

                  104,8

                  ZZ

                  112,9

                  0809 30 10, 0809 30 90

                  MK

                  69,7

                  TR

                  145,8

                  ZZ

                  107,8

                  0809 40 05

                  BA

                  55,1

                  IL

                  337,2

                  MK

                  44,8

                  XS

                  74,4

                  ZZ

                  127,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/1857 της Επιτροπής, της 16ης Οκτωβρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               17.10.2015

               EL

               Επίσημη Εφημερίδα της Ευρωπαϊκής Ένωσης

               L 273/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1857 ΤΗΣ ΕΠΙΤΡΟΠΉΣ
   της 16ης Οκτωβρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Οκτωβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  42,0

                  MA

                  122,5

                  MK

                  46,1

                  TR

                  95,4

                  ZZ

                  76,5

                  0707 00 05

                  AL

                  27,2

                  TR

                  118,7

                  ZZ

                  73,0

                  0709 93 10

                  TR

                  137,9

                  ZZ

                  137,9

                  0805 50 10

                  AR

                  131,6

                  CL

                  149,0

                  TR

                  111,5

                  UY

                  78,7

                  ZA

                  105,7

                  ZZ

                  115,3

                  0806 10 10

                  BR

                  287,5

                  EG

                  197,1

                  MK

                  30,1

                  TR

                  167,7

                  ZZ

                  170,6

                  0808 10 80

                  AR

                  122,1

                  CL

                  106,4

                  MK

                  23,1

                  NZ

                  164,0

                  US

                  120,3

                  ZA

                  152,4

                  ZZ

                  114,7

                  0808 30 90

                  CN

                  65,9

                  TR

                  132,1

                  XS

                  95,5

                  ZZ

                  97,8

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/674 της Επιτροπής, της 29ης Απριλίου 2016, για την τροποποίηση του κανονισμού (ΕΕ) αριθ. 543/2011 όσον αφορά την ποσότητα ενεργοποίησης των πρόσθετων δασμών για ορισμένα οπωροκηπευτικά

text:
               30.4.2016

               EL

               Επίσημη Εφημερίδα της Ευρωπαϊκής Ένωσης

               L 116/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/674 ΤΗΣ ΕΠΙΤΡΟΠΉΣ
   της 29ης Απριλίου 2016
   για την τροποποίηση του κανονισμού (ΕΕ) αριθ. 543/2011 όσον αφορά την ποσότητα ενεργοποίησης των πρόσθετων δασμών για ορισμένα οπωροκηπευτικά
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 της Επιτροπής (2) προβλέπει την επιτήρηση των εισαγωγών των προϊόντων που περιλαμβάνονται στο παράρτημα XVIII. Η εν λόγω επιτήρηση πραγματοποιείται σύμφωνα με τις λεπτομερείς ρυθμίσεις που προβλέπονται στο άρθρο 308δ του κανονισμού (ΕΟΚ) αριθ. 2454/93 της Επιτροπής (3).

               (2)

               Για την εφαρμογή του άρθρου 5 παράγραφος 4 της συμφωνίας για τη γεωργία (4), η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης και βάσει των τελευταίων διαθέσιμων στοιχείων για τα έτη 2013, 2014 και 2015, είναι σκόπιμο να προσαρμοστεί η ποσότητα ενεργοποίησης των πρόσθετων δασμών για ορισμένα οπωροκηπευτικά από την 1η Μαΐου 2016.

               (3)

               Ως εκ τούτου, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 543/2011. Για λόγους σαφήνειας, είναι σκόπιμο να αντικατασταθεί στο σύνολό του το παράρτημα XVIII του εν λόγω κανονισμού.

               (4)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα XVIII του εκτελεστικού κανονισμού (ΕΕ) αριθ. 543/2011 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Απριλίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (ΕΕ L 157 της 15.6.2011, σ. 1).

      (3)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253 της 11.10.1993, σ. 1).

      (4)  ΕΕ L 336 της 23.12.1994, σ. 22.

      ΠΑΡΑΡΤΗΜΑ

            «ΠΑΡΑΡΤΗΜΑ XVIII

               ΠΡΟΣΘΕΤΟΙ ΕΙΣΑΓΩΓΙΚΟΙ ΔΑΣΜΟΙ: ΤΙΤΛΟΣ IV ΚΕΦΑΛΑΙΟ I ΤΜΗΜΑ 2

            Με την επιφύλαξη των κανόνων για την ερμηνεία της συνδυασμένης ονοματολογίας, η διατύπωση της περιγραφής των εμπορευμάτων θεωρείται ότι έχει μόνον ενδεικτική αξία. Το πεδίο εφαρμογής των πρόσθετων δασμών προσδιορίζεται, στο πλαίσιο του παρόντος παραρτήματος, από τους κωδικούς ΣΟ που ισχύουν κατά τον χρόνο έκδοσης του παρόντος κανονισμού.

                        Αύξων αριθμός

                        Κωδικός ΣΟ

                        Περιγραφή των εμπορευμάτων

                        Περίοδος εφαρμογής

                        Ποσότητα ενεργοποίησης (σε τόνους)

                        78.0015

                        0702 00 00

                        Ντομάτες

                        Από την 1η Οκτωβρίου 2016 έως τις 31 Μαΐου 2017

                        459 296

                        78.0020

                        Από την 1η Ιουνίου 2016 έως τις 30 Σεπτεμβρίου 2016

                        33 923

                        78.0065

                        0707 00 05

                        Αγγούρια

                        Από την 1η Μαΐου 2016 έως τις 31 Οκτωβρίου 2016

                        20 972

                        78.0075

                        Από την 1η Νοεμβρίου 2016 έως τις 30 Απριλίου 2017

                        15 253

                        78.0085

                        0709 91 00

                        Αγκινάρες

                        Από την 1η Νοεμβρίου 2015 έως τις 30 Ιουνίου 2016

                        16 157

                        78.0100

                        0709 93 10

                        Κολοκυθάκια

                        Από την 1η Ιανουαρίου 2016 έως τις 31 Δεκεμβρίου 2016

                        258 846

                        78.0110

                        0805 10 20

                        Πορτοκάλια

                        Από την 1η Δεκεμβρίου 2015 έως τις 31 Μαΐου 2016

                        713 508

                        78.0120

                        0805 20 10

                        Κλημεντίνες

                        Από την 1η Νοεμβρίου 2015 έως το τέλος Φεβρουαρίου 2016

                        267 618

                        78.0130

                        0805 20 30
                        0805 20 50
                        0805 20 70
                        0805 20 90

                        Μανταρίνια (στα οποία περιλαμβάνονται και τα είδη tangerine και satsuma)· wilkings και παρόμοια υβρίδια εσπεριδοειδών

                        Από την 1η Νοεμβρίου 2015 έως το τέλος Φεβρουαρίου 2016

                        105 541

                        78.0155

                        0805 50 10

                        Λεμόνια

                        Από την 1η Ιουνίου 2016 έως τις 31 Δεκεμβρίου 2016

                        293 087

                        78.0160

                        Από την 1η Ιανουαρίου 2016 έως τις 31 Μαΐου 2016

                        65 269

                        78.0170

                        0806 10 10

                        Επιτραπέζια σταφύλια

                        Από τις 21 Ιουλίου 2016 έως τις 20 Νοεμβρίου 2016

                        70 580

                        78.0175

                        0808 10 80

                        Μήλα

                        Από την 1η Ιανουαρίου 2016 έως τις 31 Αυγούστου 2016

                        667 666

                        78.0180

                        Από την 1η Σεπτεμβρίου 2016 έως τις 31 Δεκεμβρίου 2016

                        54 155

                        78.0220

                        0808 30 90

                        Αχλάδια

                        Από την 1η Ιανουαρίου 2016 έως τις 30 Απριλίου 2016

                        170 513

                        78.0235

                        Από την 1η Ιουλίου 2016 έως τις 31 Δεκεμβρίου 2016

                        118 018

                        78.0250

                        0809 10 00

                        Βερίκοκα

                        Από την 1η Ιουνίου 2016 έως τις 31 Ιουλίου 2016

                        4 939

                        78.0265

                        0809 29 00

                        Κεράσια, εκτός από τα βύσσινα

                        Από τις 21 Μαΐου 2016 έως τις 10 Αυγούστου 2016

                        29 166

                        78.0270

                        0809 30

                        Ροδάκινα, στα οποία περιλαμβάνονται και τα brugnons και τα νεκταρίνια

                        Από τις 11 Ιουνίου 2016 έως τις 30 Σεπτεμβρίου 2016

                        3 849

                        78.0280

                        0809 40 05

                        Δαμάσκηνα

                        Από τις 11 Ιουνίου 2016 έως τις 30 Σεπτεμβρίου 2016

                        18 155 »


title: Εκτελεστικός κανονισμός (ΕΕ) 2016/603 του Συμβουλίου, της 18ης Απριλίου 2016, για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν

text:
                  20.4.2016

                  EL

                  Επίσημη Εφημερίδα της Ευρωπαϊκής Ένωσης

                  L 104/8

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/603 ΤΟΥ ΣΥΜΒΟΥΛΊΟΥ
      της 18ης Απριλίου 2016
      για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) αριθ. 961/2010 (1), και ιδίως το άρθρο 46 παράγραφος 2,
      Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
      Εκτιμώντας τα ακόλουθα:

                  (1)

                  Στις 23 Μαρτίου 2012 το Συμβούλιο εξέδωσε τον κανονισμό (ΕΕ) αριθ. 267/2012.

                  (2)

                  Στις 14 Ιουλίου 2015 η Κίνα, η Γαλλία, η Γερμανία, η Ρωσική Ομοσπονδία, το Ηνωμένο Βασίλειο και οι Ηνωμένες Πολιτείες, με την υποστήριξη της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, κατέληξαν σε συμφωνία με το Ιράν για μια μακροπρόθεσμη συνολική λύση του ζητήματος των πυρηνικών δραστηριοτήτων του Ιράν. Η επιτυχής εφαρμογή του κοινού ολοκληρωμένου σχεδίου δράσης (ΚΟΣΔ) θα διασφαλίσει τον αποκλειστικά ειρηνικό χαρακτήρα του ιρανικού πυρηνικού προγράμματος και θα επιφέρει τη συνολική άρση όλων των κυρώσεων που αφορούν τις πυρηνικές δραστηριότητες.

                  (3)

                  Στις 20 Ιουλίου 2015 το Συμβούλιο Ασφαλείας των Ηνωμένων Εθνών εξέδωσε την απόφαση (ΑΣΑΗΕ) 2231 (2015) για την έγκριση του ΚΟΣΔ, ζητώντας την πλήρη εφαρμογή του σύμφωνα με το χρονοδιάγραμμα που καθορίστηκε στο ΚΟΣΔ και προσδιορίζοντας τις δράσεις που πρέπει να αναληφθούν σύμφωνα με το ΚΟΣΔ.

                  (4)

                  Το ΚΟΣΔ, όπως εγκρίθηκε από την ΑΣΑΗΕ 2231 (2015), προβλέπει συγκεκριμένα ότι η Ένωση πρέπει να άρει τα ισχύοντα περιοριστικά μέτρα κατά ορισμένων προσώπων και οντοτήτων την «ημέρα μετάβασης» (18 Οκτωβρίου 2023), που είναι η ημερομηνία οκτώ έτη μετά την «ημέρα έκδοσης» (18 Οκτωβρίου 2015) ή νωρίτερα, βάσει έκθεσης του γενικού διευθυντή του Διεθνούς Οργανισμού Ατομικής Ενέργειας («ΔΟΑΕ») προς το διοικητικό συμβούλιο του ΔΟΑΕ και παράλληλα προς το Συμβούλιο Ασφαλείας των Ηνωμένων Εθνών, όπου θα αναφέρεται ότι ο ΔΟΑΕ έχει καταλήξει στο συμπέρασμα ότι όλα τα πυρηνικά υλικά στο Ιράν αφορούν ειρηνικές δραστηριότητες («γενικότερο συμπέρασμα»).

                  (5)

                  Το Συμβούλιο έχει επανεξετάσει το σκεπτικό σχετικά με μία οντότητα που υπόκειται σε περιοριστικά μέτρα έως την ημέρα μετάβασης και αποφάσισε ότι θα πρέπει να συμπληρωθεί.

                  (6)

                  Η εγγραφή στο παράρτημα του παρόντος κανονισμού θα πρέπει να εφαρμοστεί έως τις 22 Οκτωβρίου 2016.

                  (7)

                  Ο κανονισμός (ΕΕ) αριθ. 267/2012 θα πρέπει επομένως να τροποποιηθεί αναλόγως,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το παράρτημα IX του κανονισμού (ΕΕ) αριθ. 267/2012 τροποποιείται σύμφωνα με το παράρτημα του παρόντος κανονισμού.
      Άρθρο 2
      Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Λουξεμβούργο, 18 Απριλίου 2016.

               Για το Συμβούλιο

               Η Πρόεδρος

            F. MOGHERINI

         (1)  ΕΕ L 88 της 24.3.2012, σ. 1.

         ΠΑΡΑΡΤΗΜΑ
         Παρεμβάλλεται η ακόλουθη καταχώριση στο παράρτημα IX μέρος I.Β του κανονισμού (ΕΕ) αριθ. 267/2012 έως τις 22 Οκτωβρίου 2016:
         I.   Πρόσωπα και οντότητες που ενέχονται σε δραστηριότητες πυρηνικών ή βαλλιστικών πυραύλων και πρόσωπα και οντότητες που παρέχουν στήριξη στην κυβέρνηση του Ιράν
         B.   Οντότητες

                        Επωνυμία

                        Αναγνωριστικά στοιχεία

                        Λόγοι

                        Ημερομηνία καταχώρισης

                        «7α (*).

                        Bank Saderat Iran (μαζί με όλα τα υποκαταστήματα) και θυγατρικές:

                        Bank Saderat Tower, 43 Somayeh Ave, Tehran, Iran

                        Με την κατάρτιση εγγυητικών επιστολών για λογαριασμό του Οργανισμού Αμυντικών Βιομηχανιών (DIO) τον Μάρτιο του 2009, η Bank Saderat παραβίασε τις διατάξεις της ΑΣΑΗΕ 1737 με την οποία καταχωρίστηκε ο DIO και η οποία επομένως ζητούσε τη δέσμευση των κεφαλαίων, περιουσιακών στοιχείων ή οικονομικών πόρων του και απαγόρευε τη διάθεση κεφαλαίων, περιουσιακών στοιχείων ή οικονομικών πόρων σε αυτόν. Με την κατάρτιση των εν λόγω εγγυητικών επιστολών, η Bank Saderat βοήθησε επίσης τον DIO να παραβιάσει την απαγόρευση της ΑΣΑΗΕ 1747 όσον αφορά την προμήθεια και την απόκτηση όπλων και σχετικού άψυχου υλικού από το Ιράν.

                                    α)

                                    Bank Saderat plc (London)

                        5 Lothbury, London, EC2R 7 HD, UK

                        Θυγατρική ιδιοκτησίας της Τράπεζας Saderat κατά 100 %

            (*)  Σύμφωνα με τον εκτελεστικό κανονισμό (ΕΕ) 2016/603 του Συμβουλίου, η παρούσα εγγραφή εφαρμόζεται έως τις 22 Οκτωβρίου 2016.».


title: Εκτελεστικός κανονισμός (ΕΕ) αριθ. 399/2012 της Επιτροπής, της 7ης Μαΐου 2012 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               11.5.2012

               EL

               Επίσημη Εφημερίδα της Ευρωπαϊκής Ένωσης

               L 124/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 399/2012 ΤΗΣ ΕΠΙΤΡΟΠΉΣ
   της 7ης Μαΐου 2012
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών οι οποίες έχουν εκδοθεί από τις τελωνειακές αρχές κρατών μελών σχετικά με την κατάταξη εμπορευμάτων στη συνδυασμένη ονοματολογία, αλλά δεν είναι σύμφωνες με τον παρόντα κανονισμό, μπορεί να συνεχίζει να τις επικαλείται επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαΐου 2012.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Μη συναρμολογημένο είδος, (ονομαζόμενο «δίχτυ ασφαλείας για αναπηδητήρα» (τραμπολίνο)), το οποίο περιλαμβάνει:

                              —

                              δίχτυ με 6 σούστες για κλείσιμο,

                              —

                              6 άνω μεταλλικές ράβδους με κάλυψη από κυψελώδη πλαστική ύλη,

                              —

                              6 κάτω μεταλλικές ράβδους με κάλυψη από κυψελώδη πλαστική ύλη και συγκολλημένους βραχίονες συναρμολόγησης,

                              —

                              12 ταινίες καουτσούκ με άγκιστρα,

                              —

                              12 κοχλίες με περικόχλια ασφαλείας.

                        Κάθε άνω ράβδος μπορεί να συνδυάζεται με την κάτω ράβδο η οποία στη συνέχεια στερεώνεται στα πόδια του αναπηδητήρα με τους κοχλίες και τα περικόχλια ασφαλείας.
                  Το δίχτυ είναι ραμμένο σε σχήμα κυλίνδρου και σε μέγεθος που αναλογεί σε συγκεκριμένο αναπηδητήρα. Το δίχτυ έχει άνοιγμα εισόδου που μπορεί να κλείνει με φερμουάρ.
                  Οι σούστες στο άνω μέρος του διχτιού στερεώνονται στο άνω άκρο των μεταλλικών ράβδων.
                  Οι ταινίες καουτσούκ με τα άγκιστρα χρησιμοποιούνται για τη στερέωση του κάτω μέρους του δικτύου στο πλαίσιο του αναπηδητήρα.

                  9506 91 90

                  Η κατάταξη διέπεται από τους Γενικούς Κανόνες 1, 2(α) και 6 για την ερμηνεία της Συνδυασμένης Ονοματολογίας, τη Σημείωση 1 (ιθ) στο Τμήμα XI, τη Σημείωση 3 στο Κεφάλαιο 95 και το κείμενο των κωδικών ΣΟ 9506, 9506 91 και 9506 91 90.
                  Δεδομένου του σχήματος και των χαρακτηριστικών του, και ειδικότερα του γεγονότος ότι είναι έτοιμο προς εγκατάσταση σε συγκεκριμένο αναπηδητήρα εφόσον σε αυτό υπάρχουν οι μεταλλικές ράβδοι, οι κοχλίες, τα περικόχλια, οι σούστες και οι ταινίες καουτσούκ με άγκιστρα, το δίχτυ ασφαλείας είναι κατάλληλο προς χρήση μόνο με τον κατάλληλο αναπηδητήρα (βλ. Σημείωση 3 στο Κεφάλαιο 95). Επομένως, το δίχτυ ασφαλείας πρέπει να θεωρείται εξάρτημα είδους της κλάσης 9506, για τη φυσική αγωγή.
                  Η κατάταξη στην κλάση 5608 ως άλλα δίχτυα έτοιμα αποκλείεται, εφόσον τα είδη του Κεφαλαίου 95 αποκλείονται από το Τμήμα XI (βλ. Σημείωση 1 (ιθ στο Τμήμα XI).
                  Συνεπώς, το δίχτυ ασφαλείας για αναπηδητήρα πρέπει να καταταχθεί στον κωδικό ΣΟ 9506 91 90, ως άλλα είδη και υλικό για τη φυσική αγωγή, τη γυμναστική ή τον κλασικό αθλητισμό.


title: Εκτελεστικός κανονισμός (ΕΕ) αριθ. 72/2012 της Επιτροπής, της 27ης Ιανουαρίου 2012 , σχετικά με τροποποίηση και παρέκκλιση του εκτελεστικού κανονισμού (ΕΕ) αριθ. 543/2011 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών

text:
               28.1.2012

               EL

               Επίσημη Εφημερίδα της Ευρωπαϊκής Ένωσης

               L 26/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 72/2012 ΤΗΣ ΕΠΙΤΡΟΠΉΣ
   της 27ης Ιανουαρίου 2012
   σχετικά με τροποποίηση και παρέκκλιση του εκτελεστικού κανονισμού (ΕΕ) αριθ. 543/2011 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 103η στοιχείο β), σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1234/2007 θεσπίζει κοινή οργάνωση των γεωργικών αγορών στην οποία περιλαμβάνονται οι τομείς των οπωροκηπευτικών και των μεταποιημένων οπωροκηπευτικών. Το 103ε παράγραφος 1 του κανονισμού (ΕΚ) αριθ. 1234/2007 προβλέπει ότι στις περιφέρειες των κρατών μελών στις οποίες ο βαθμός οργάνωσης των παραγωγών του τομέα των οπωροκηπευτικών είναι ιδιαίτερα χαμηλός, η Επιτροπή μπορεί να επιτρέπει στα κράτη μέλη, κατόπιν δεόντως αιτιολογημένης αίτησης, να χορηγούν στις οργανώσεις παραγωγών εθνική χρηματοδοτική συνδρομή ίση προς το 80% κατ’ ανώτατο όριο των χρηματικών εισφορών που αναφέρονται στο άρθρο 103β παράγραφος 1 στοιχείο α) του εν λόγω κανονισμού.

               (2)

               Το άρθρο 91 παράγραφος 1 του εκτελεστικού κανονισμού (ΕΕ) αριθ. 543/2011 του Συμβουλίου (2) προβλέπει ότι για τους σκοπούς του άρθρου 103ε παράγραφος 1 του κανονισμού (ΕΚ) αριθ. 1234/2007, ο βαθμός οργάνωσης των παραγωγών σε μια περιφέρεια κράτους μέλους υπολογίζεται ως η αξία της παραγωγής οπωροκηπευτικών της εν λόγω περιφέρειας η οποία έχει διατεθεί στο εμπόριο από τις οργανώσεις παραγωγών, τις ενώσεις οργανώσεων παραγωγών και τις ομάδες παραγωγών διαιρούμενη διά της συνολικής αξίας της παραγωγής οπωροκηπευτικών της εν λόγω περιφέρειας. Για να εξασφαλιστεί η ορθή χρήση της εθνικής στήριξης, είναι σκόπιμο να διευκρινιστούν οι κανόνες για τον υπολογισμό του βαθμού οργάνωσης.

               (3)

               Σύμφωνα με το άρθρο 91 παράγραφος 2 δεύτερο εδάφιο του εκτελεστικού κανονισμού (ΕΕ) αριθ. 543/2011 ως περιφέρεια θεωρείται διακριτό μέρος της επικράτειας ενός κράτους μέλους, λόγω των διοικητικών, γεωγραφικών ή οικονομικών χαρακτηριστικών της. Για λόγους συνοχής και επαληθευσιμότητας, κρίνεται σκόπιμο να αποσαφηνιστεί ο ορισμός της περιφέρειας και να καθοριστεί ελάχιστη περίοδος κατά την οποία δεν επιτρέπονται τροποποιήσεις στον ορισμό της περιφέρειας, εκτός εάν δικαιολογείται αντικειμενικά.

               (4)

               Συνεπώς, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 543/2011.

               (5)

               Το άρθρο 92 παράγραφος 1 πρώτο εδάφιο του εκτελεστικού κανονισμού (ΕΕ) αριθ. 543/2011 προβλέπει ότι η αίτηση στην Επιτροπή για την έγκριση της καταβολής εθνικής χρηματοδοτικής συνδρομής για τα επιχειρησιακά προγράμματα που θα εφαρμοστούν σε οποιοδήποτε ημερολογιακό έτος, υποβάλλεται έως τις 31 Ιανουαρίου του εν λόγω έτους. Προκειμένου να επιτραπεί η εφαρμογή το 2012 του τροποποιημένου άρθρου 91 του εκτελεστικού κανονισμού (ΕΕ) αριθ. 543/2011, κρίνεται σκόπιμο να προβλεφθεί παρέκκλιση από την προθεσμία του άρθρου 92 παράγραφος 1 πρώτο εδάφιο του εν λόγω εκτελεστικού κανονισμού. Επιπλέον, θα πρέπει να προβλεφθεί διόρθωση των αιτήσεων πριν από την έναρξη ισχύος του παρόντος κανονισμού.

               (6)

               Για να εξασφαλιστεί ότι οι αιτήσεις για την έγκριση της καταβολής εθνικής χρηματοδοτικής συνδρομής για τα επιχειρησιακά προγράμματα που θα εφαρμοστούν το 2012 μπορούν να υποβληθούν σύμφωνα με τους νέους κανόνες, ο παρών κανονισμός θα πρέπει να αρχίσει να ισχύει την επομένη της δημοσίευσής του. Ωστόσο, το άρθρο 95 παράγραφος 1 του εκτελεστικού κανονισμού (ΕΕ) αριθ. 543/2011 απαιτεί επίσης η αίτηση για την επιστροφή από την Ένωση να συνοδεύεται από δικαιολογητικά τα οποία αποδεικνύουν τον βαθμό οργάνωσης των παραγωγών σε μια σχετική περιφέρεια. Ο παρών κανονισμός θα πρέπει, συνεπώς, να εφαρμόζεται με την επιφύλαξη των αιτήσεων για την επιστροφή από την Ένωση της εγκεκριμένης από την Επιτροπή εθνικής χρηματοδοτικής συνδρομής, σύμφωνα με το άρθρο 95 παράγραφος 1 του εκτελεστικού κανονισμού (ΕΕ) αριθ. 543/2011, πριν από την έναρξη ισχύος του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 543/2011
   Το άρθρο 91 του εκτελεστικού κανονισμού (ΕΕ) αριθ. 543/2011 αντικαθίσταται από το ακόλουθο κείμενο:

      «Άρθρο 91
      Βαθμός οργάνωσης των παραγωγών και ορισμός μιας περιφέρειας
      1.   Για τους σκοπούς του άρθρου 103ε παράγραφος 1 του κανονισμού (ΕΚ) αριθ. 1234/2007, ο βαθμός οργάνωσης των παραγωγών σε μια περιφέρεια κράτους μέλους υπολογίζεται ως η αξία της παραγωγής οπωροκηπευτικών της εν λόγω περιφέρειας η οποία έχει διατεθεί στο εμπόριο από τις οργανώσεις παραγωγών, τις ενώσεις οργανώσεων παραγωγών και τις ομάδες παραγωγών διαιρούμενη διά της συνολικής αξίας της παραγωγής οπωροκηπευτικών της εν λόγω περιφέρειας.
      Η αξία της παραγωγής οπωροκηπευτικών της εν λόγω περιφέρειας η οποία έχει διατεθεί στο εμπόριο από τις οργανώσεις παραγωγών, τις ενώσεις οργανώσεων παραγωγών και τις ομάδες παραγωγών που αναφέρονται στο πρώτο εδάφιο περιλαμβάνει μόνο τα προϊόντα για τα οποία έχουν αναγνωριστεί οι εν λόγω οργανώσεις παραγωγών, ενώσεις οργανώσεων παραγωγών και ομάδες παραγωγών. Τα άρθρα 42 και 50 εφαρμόζονται τηρουμένων των αναλογιών. Μόνο η παραγωγή των οργανώσεων παραγωγών, των ενώσεων οργανώσεων παραγωγών, των ομάδων παραγωγών και των μελών τους σε μια σχετική περιφέρεια η οποία έχει διατεθεί στο εμπόριο από τις οργανώσεις παραγωγών, τις ενώσεις οργανώσεων παραγωγών και τις ομάδες παραγωγών περιλαμβάνεται στον υπολογισμό της αξίας αυτής.
      Για τον υπολογισμό της συνολικής αξίας της παραγωγής οπωροκηπευτικών της εν λόγω περιφέρειας, η μεθοδολογία που αναφέρεται στο παράρτημα Ι του κανονισμού (ΕΚ) αριθ. 138/2004 του Ευρωπαϊκού Κοινοβουλίου και του Συμβουλίου (3) εφαρμόζεται τηρουμένων των αναλογιών.
      2.   Ο βαθμός οργάνωσης των παραγωγών σε μια περιφέρεια κράτους μέλους θεωρείται ιδιαίτερα χαμηλός όταν ο μέσος όρος των βαθμών, που υπολογίζεται όπως προβλέπεται στην παράγραφο 1 κατά τα τρία τελευταία έτη για τα οποία υπάρχουν διαθέσιμα στοιχεία είναι κάτω από 20 %.
      3.   Μόνο για την παραγωγή οπωροκηπευτικών της περιφέρειας που αναφέρεται στο παρόν άρθρο μπορεί να χορηγηθεί εθνική χρηματοδοτική συνδρομή.
      4.   Για τους σκοπούς του παρόντος κεφαλαίου, τα κράτη μέλη ορίζουν τις περιφέρειες ως διακριτό μέρος της επικράτειάς τους, σύμφωνα με αντικειμενικά και αμερόληπτα κριτήρια, όπως τα γεωπονικά και οικονομικά χαρακτηριστικά τους και το περιφερειακό γεωργικό δυναμικό και δυναμικό παραγωγής οπωροκηπευτικών ή τη θεσμική ή διοικητική δομή τους για τα οποία υπάρχουν διαθέσιμα στοιχεία για τον υπολογισμό του βαθμού οργάνωσης σύμφωνα με την παράγραφο 1.
      Οι περιφέρειες που ορίζονται από ένα κράτος μέλος για τους σκοπούς του παρόντος κεφαλαίου δεν τροποποιούνται για τουλάχιστον 5 έτη, εκτός εάν η τροποποίηση αυτή δικαιολογείται αντικειμενικά από ουσιαστικούς λόγους που δεν συνδέονται με τον υπολογισμό του βαθμού οργάνωσης παραγωγών στη σχετική περιοχή ή περιοχές.

   Άρθρο 2
   Παρέκκλιση από το άρθρο 92 παράγραφος 1 του εκτελεστικού κανονισμού (ΕΕ) αριθ. 543/2011
   Κατά παρέκκλιση από το άρθρο 92 παράγραφος 1 πρώτο εδάφιο του εκτελεστικού κανονισμού (ΕΕ) αριθ. 543/2011, τα κράτη μέλη υποβάλλουν την αίτηση τους για την έγκριση της καταβολής εθνικής χρηματοδοτικής συνδρομής, σύμφωνα με το άρθρο 103ε παράγραφος 1 του κανονισμού (ΕΚ) αριθ. 1234/2007, για τα επιχειρησιακά προγράμματα που θα εφαρμοστούν το ημερολογιακό έτος 2012, έως τις 29 Φεβρουαρίου του 2012.
   Τα κράτη μέλη προσδιορίζουν τις περιφέρειες, συμπεριλαμβανομένης της γεωγραφικής οριοθέτησης που προβλέπεται στο άρθρο 91 παράγραφος 4 του εκτελεστικού κανονισμού (ΕΕ) αριθ. 543/2011, όπως τροποποιείται με τον παρόντα κανονισμό, στην πρώτη αίτησή τους για έγκριση που υποβάλλεται μετά την έναρξη ισχύος του παρόντος κανονισμού. Εφόσον είναι αναγκαίο, τα κράτη μέλη διορθώνουν τις αιτήσεις για την έγκριση για το 2012 που αποστέλλονται στην Επιτροπή πριν από την ημερομηνία έναρξης ισχύος του παρόντος κανονισμού, έως τις 29 Φεβρουαρίου του 2012.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται με την επιφύλαξη των αιτήσεων για την επιστροφή από την Ένωση της εγκεκριμένης από την Επιτροπή εθνικής χρηματοδοτικής συνδρομής, σύμφωνα με το άρθρο 95 παράγραφος 1 του εκτελεστικού κανονισμού (ΕΕ) αριθ. 543/2011, πριν από την έναρξη ισχύος του παρόντος κανονισμού.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιανουαρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      (3)  ΕΕ L 33 της 5.2.2004, σ. 1.»


title: Εκτελεστικός κανονισμός (ΕΕ) 2016/1730 της Επιτροπής, της 22ας Σεπτεμβρίου 2016, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Pizzoccheri della Valtellina (ΠΓΕ)]

text:
               29.9.2016

               EL

               Επίσημη Εφημερίδα της Ευρωπαϊκής Ένωσης

               L 262/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1730 ΤΗΣ ΕΠΙΤΡΟΠΉΣ
   της 22ας Σεπτεμβρίου 2016
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Pizzoccheri della Valtellina (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Pizzoccheri della Valtellina» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Pizzoccheri della Valtellina» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Pizzoccheri della Valtellina» (ΠΓΕ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 2.5 Ζυμαρικά του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Σεπτεμβρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 185 της 24.5.2016, σ. 7.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (EE) αριθ. 96/2013 της Επιτροπής, της 1ης Φεβρουαρίου 2013 , για την έγκριση παρασκευάσματος του Lactobacillus buchneri NCIMB 30139 και παρασκευάσματος του Lactobacillus casei ATTC PTA 6135 ως πρόσθετων υλών ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               2.2.2013

               EL

               Επίσημη Εφημερίδα της Ευρωπαϊκής Ένωσης

               L 33/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 96/2013 ΤΗΣ ΕΠΙΤΡΟΠΉΣ
   της 1ης Φεβρουαρίου 2013
   για την έγκριση παρασκευάσματος του Lactobacillus buchneri NCIMB 30139 και παρασκευάσματος του Lactobacillus casei ATTC PTA 6135 ως πρόσθετων υλών ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση αυτής της άδειας. Το άρθρο 10 παράγραφος 7 του κανονισμού (ΕΚ) αριθ. 1831/2003, σε συνδυασμό με το άρθρο 10 παράγραφοι 1 έως 4, περιλαμβάνει ειδικές διατάξεις για την αξιολόγηση των προϊόντων που χρησιμοποιούνταν στην Ένωση ως πρόσθετες ύλες ενσίρωσης κατά την ημερομηνία που άρχισε να εφαρμόζεται ο εν λόγω κανονισμός.

               (2)

               Σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003, ένα παρασκεύασμα Lactobacillus buchneri NCIMB 30139 και ένα παρασκεύασμα Lactobacillus casei ATTC PTA 6135 καταχωρίστηκαν στο κοινοτικό μητρώο των πρόσθετων υλών ζωοτροφών (Community Register of Feed Additives) ως υφιστάμενα προϊόντα που ανήκουν στη λειτουργική ομάδα πρόσθετων υλών ενσίρωσης για όλα τα ζωικά είδη.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκαν αιτήσεις για την έγκριση αυτών των παρασκευασμάτων ως πρόσθετων υλών ζωοτροφών για όλα τα ζωικά είδη, με το αίτημα οι εν λόγω πρόσθετες ύλες να ταξινομηθούν στην κατηγορία «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης». Οι αιτήσεις συνοδεύονταν από τα στοιχεία και έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Από τις γνώμες που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 11 Σεπτεμβρίου 2012 (2) και 12 Σεπτεμβρίου 2012 (3) συνάγεται ότι, υπό τις προτεινόμενες συνθήκες χρήσης, τα οικεία παρασκευάσματα δεν έχουν δυσμενείς επιδράσεις στην υγεία των ζώων, την ανθρώπινη υγεία ή το περιβάλλον. Η Αρχή κατέληξε επίσης στο συμπέρασμα ότι το μεν παρασκεύασμα Lactobacillus buchneri NCIMB 30139 έχει τη δυνατότητα να βελτιώνει τη διατήρηση ύλης που ενσιρώνεται εύκολα αυξάνοντας την παραγωγή οξικού οξέος, το δε παρασκεύασμα Lactobacillus casei ATTC PTA 6135 έχει τη δυνατότητα να βελτιώνει την παραγωγή ενσίρωσης από ύλη που ενσιρώνεται εύκολα μειώνοντας το pH και αυξάνοντας τη διατήρηση της ξηρής ουσίας. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση των εν λόγω παρασκευασμάτων στην αγορά. Η Αρχή επαλήθευσε επίσης την έκθεση σχετικά με τις μεθόδους ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση των εν λόγω παρασκευασμάτων διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να επιτραπεί η χρήση των εν λόγω παρασκευασμάτων, όπως καθορίζεται στο παράρτημα του παρόντος κανονισμού.

               (6)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων της χορήγησης άδειας, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση
   Τα παρασκευάσματα που προσδιορίζονται στο παράρτημα και ανήκουν στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης» επιτρέπεται να χρησιμοποιούνται ως πρόσθετες ύλες στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Μεταβατικά μέτρα
   Τα παρασκευάσματα που προσδιορίζονται στο παράρτημα και οι ζωοτροφές που τα περιέχουν, που παράγονται και φέρουν επισήμανση πριν από τις 22 Αυγούστου 2013 σύμφωνα με τους κανόνες που ίσχυαν πριν από τις 22 Φεβρουαρίου 2013 δύνανται να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Φεβρουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  EFSA Journal 2012· 10(9):2883.

      (3)  EFSA Journal 2012· 10(9):2884.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  CFU/kg νωπής ύλης

                     Κατηγορία τεχνολογικών πρόσθετων υλών. Λειτουργική ομάδα: πρόσθετες ύλες ενσίρωσης

                  1k20734

                  —

                     Lactobacillus buchneri

                  NCIMB 30139

                                 Σύνθεση πρόσθετης ύλης

                              Παρασκεύασμα του Lactobacillus buchneri NCIMB 30139 με ελάχιστη περιεκτικότητα 5 × 1010 CFU/g πρόσθετης ύλης

                                 Χαρακτηρισμός της δραστικής ουσίας

                                 Lactobacillus buchneri NCIMB 30139

                                 Μέθοδος ανάλυσης
                                  (1)

                                          Καταμέτρηση στην πρόσθετη ύλη ζωοτροφών: τεχνική της επιφανειακής διασποράς (EN 15787)

                                          Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης και η διάρκεια αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1 × 108 CFU/Kg νωπής ύλης.

                              3.

                              Η πρόσθετη ύλη χρησιμοποιείται σε ύλη που ενσιρώνεται εύκολα (2).

                              4.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  22 Φεβρουαρίου 2023

                  1k20735

                  —

                     Lactobacillus casei

                  ATTC PTA 6135

                                 Σύνθεση πρόσθετης ύλης

                              Παρασκεύασμα του Lactobacillus casei ATTC PTA 6135 με ελάχιστη περιεκτικότητα 1 × 1010 CFU/g πρόσθετης ύλης

                                 Χαρακτηρισμός της δραστικής ουσίας

                                 Lactobacillus casei ATTC PTA 6135

                                 Μέθοδος ανάλυσης
                                  (1)

                                          Καταμέτρηση στην πρόσθετη ύλη ζωοτροφών: τεχνική της επιφανειακής διασποράς (EN 15787)
                                          Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης και η διάρκεια αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1,3 × 106 CFU/Kg νωπής ύλης.

                              3.

                              Η πρόσθετη ύλη χρησιμοποιείται σε ύλη που ενσιρώνεται εύκολα (2).

                              4.

                              Για ασφάλεια: συνιστάται να χρησιμοποιούνται μέσα120 προστασίας της αναπνοής και γάντια ασφάλειας κατά τον χειρισμό.

                  22 Φεβρουαρίου 2023

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Χορτονομές που ενσιρώνονται εύκολα: > 3 % διαλυτοί υδρογονάνθρακες σε νωπή ύλη. Όπως ορίζεται στον κανονισμό (ΕΚ) αριθ. 429/2008 της Επιτροπής (ΕΕ L 133 της 22.5.2008, σ. 1).


title: Εκτελεστικός κανονισμός (ΕΕ) αριθ. 161/2013 της Επιτροπής, της 21ης Φεβρουαρίου 2013 , σχετικά με την έγκριση παρασκευάσματος υδροξειδίου του νατρίου ως πρόσθετης ύλης ζωοτροφών για σκύλους, γάτες και διακοσμητικά ψάρια  Κείμενο που παρουσιάζει ενδιαφέρον για τον ΕΟΧ

text:
               22.2.2013

               EL

               Επίσημη Εφημερίδα της Ευρωπαϊκής Ένωσης

               L 49/52

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 161/2013 ΤΗΣ ΕΠΙΤΡΟΠΉΣ
   της 21ης Φεβρουαρίου 2013
   σχετικά με την έγκριση παρασκευάσματος υδροξειδίου του νατρίου ως πρόσθετης ύλης ζωοτροφών για σκύλους, γάτες και διακοσμητικά ψάρια
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση αυτής της άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που έχουν εγκριθεί σύμφωνα με την οδηγία 70/524/ΕΟΚ του Συμβουλίου (2).

               (2)

               Το παρασκεύασμα υδροξειδίου του νατρίου, με αριθμό CAS 1310-73-2, εγκρίθηκε χωρίς χρονικό περιορισμό, σύμφωνα με την οδηγία 70/524/ΕΟΚ, ως πρόσθετη ύλη ζωοτροφών για χρήση σε σκύλους και γάτες με την οδηγία 86/525/ΕΟΚ της Επιτροπής (3). Το εν λόγω παρασκεύασμα προστέθηκε στη συνέχεια στο κοινοτικό μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του υδροξειδίου του νατρίου CAS 1310-73-2 ως πρόσθετης ύλης ζωοτροφών για τους σκύλους και τις γάτες και, σύμφωνα με το άρθρο 7 του εν λόγω κανονισμού, για νέα χρήση στα διακοσμητικά ψάρια και ζητήθηκε η εν λόγω πρόσθετη ύλη να ταξινομηθεί στην κατηγορία πρόσθετων υλών «τεχνολογικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή») κατέληξε στη γνωμοδότηση της 11ης Σεπτεμβρίου 2012 (4) στο συμπέρασμα ότι, λαμβανομένου υπόψη ότι η εν λόγω πρόσθετη ύλη είχε ήδη λάβει έγκριση για χρήση σε τροφές με την ίδια λειτουργία και σύμφωνα με τις προτεινόμενες συνθήκες χρήσης, το υδροξείδιο του νατρίου δεν έχει δυσμενείς επιπτώσεις στην υγεία των ζώων και ότι η λειτουργία του στις ζωοτροφές είναι ουσιαστικά η ίδια όπως στις τροφές ως ρυθμιστή της οξύτητας και επομένως δεν χρειάζεται άλλη απόδειξη αποτελεσματικότητας. Κατέληγε επίσης στο συμπέρασμα ότι, εάν λαμβάνονται τα κατάλληλα προστατευτικά μέτρα, δεν υπάρχουν λόγοι ανησυχίας ως προς την ασφάλεια για τους χρήστες. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του υδροξειδίου του νατρίου διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος για τη διάθεση των ήδη υπαρχόντων αποθεμάτων πρόσθετων υλών, προμειγμάτων και σύνθετων ζωοτροφών που τα περιέχουν, όπως εγκρίθηκε από την οδηγία 86/525/ΕΟΚ.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα και ανήκει στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «ρυθμιστές οξύτητας» εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Τα παρασκευάσματα που προσδιορίζονται στο παράρτημα και οι ζωοτροφές που τα περιέχουν, που παράγονται και φέρουν επισήμανση πριν από τις 14 Μαρτίου 2014 σύμφωνα με τους κανόνες που ίσχυαν πριν από τις 14 Μαρτίου 2013 δύνανται να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Οι σύνθετες ζωοτροφές που περιέχουν την πρόσθετη ύλη που προσδιορίζεται στο παράρτημα και οι οποίες παράγονται και φέρουν επισήμανση πριν από τις 14 Μαρτίου 2015 σύμφωνα με τους κανόνες που ίσχυαν πριν από τις 14 Μαρτίου 2013 δύνανται να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Φεβρουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  ΕΕ L 310 της 5.11.1986, σ. 19.

      (4)  Δελτίο EFSA 2012· 10(10):2882.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg/kg πλήρους ζωοτροφής με περιεκτικότητα σε υγρασία 12 %

                     Κατηγορία τεχνολογικών πρόσθετων υλών. Λειτουργική ομάδα: ρυθμιστές οξύτητας

                  1j524

                  —

                  Υδροξείδιο του νατρίου

                                 Σύνθεση πρόσθετης ύλης

                              Υδροξείδιο του νατρίου 50 % β/β
                              (υδατικό διάλυμα)

                                 Χαρακτηρισμός της δραστικής ουσίας

                              Υδροξείδιο του νατρίου ≥ 98,0 % σε ολικό αλκάλι (υπολογιζόμενο ως NaOH)
                              NaOH αριθ. CAS: 1310-73-2
                              Παράγεται με χημική σύνθεση

                                 Μέθοδος ανάλυσης
                                  (1)

                              Προσδιορισμός υδροξειδίου του νατρίου σε πρόσθετη ύλη ζωοτροφών: Τιτλομετρία – FAO JECFA Combined Compendium for Food Additive Specifications, Μονογραφία αριθ. 1 (2006) «Υδροξείδιο του νατρίου»

                  Γάτες, σκύλοι και διακοσμητικά ψάρια

                  —

                  —

                  —

                              1.

                              Για ασφάλεια: να χρησιμοποιείται μάσκα προστασίας της αναπνοής, γυαλιά, γάντια ασφάλειας και προστατευτικός ρουχισμός κατά τον χειρισμό.

                              2.

                              Για χρήση: η τελική συγκέντρωση νατρίου στις ζωοτροφές δεν πρέπει να επηρεάζει τη συνολική ισορροπία των ηλεκτρολυτών.

                  14 Μαρτίου 2023

         (1)  Λεπτομέρειες σχετικά με τις αναλυτικές μεθόδους διατίθενται στις ακόλουθες διευθύνσεις: http://irmm.jrc.ec.europa.eu/EURLs/EURL_feed_additives/Pages/index.aspx και http://www.fao.org/ag/jecfa-additives/details.html?id=400


title: Εκτελεστικός κανονισμός (ΕΕ) 2017/1904 της Επιτροπής, της 18ης Οκτωβρίου 2017, σχετικά με την έγκριση παρασκευάσματος Bacillus licheniformis (DSM 28710) ως πρόσθετης ύλης ζωοτροφών για τα κοτόπουλα προς πάχυνση και τα κοτόπουλα που εκτρέφονται για ωοπαραγωγή (κάτοχος της άδειας: Huvepharma NV) (Κείμενο που παρουσιάζει ενδιαφέρον για τον ΕΟΧ )

text:
                  19.10.2017

                  EL

                  Επίσημη Εφημερίδα της Ευρωπαϊκής Ένωσης

                  L 269/27

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1904 ΤΗΣ ΕΠΙΤΡΟΠΉΣ
      της 18ης Οκτωβρίου 2017
      σχετικά με την έγκριση παρασκευάσματος Bacillus licheniformis (DSM 28710) ως πρόσθετης ύλης ζωοτροφών για τα κοτόπουλα προς πάχυνση και τα κοτόπουλα που εκτρέφονται για ωοπαραγωγή (κάτοχος της άδειας: Huvepharma NV)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                  (2)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας κυκλοφορίας για παρασκεύασμα Bacillus licheniformis DSM 28710. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (3)

                  Η αίτηση αφορά την έγκριση παρασκευάσματος Bacillus licheniformis (DSM 28710) ως πρόσθετης ύλης ζωοτροφών για τα κοτόπουλα προς πάχυνση και τα κοτόπουλα που εκτρέφονται για ωοπαραγωγή, το οποίο πρόκειται να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

                  (4)

                  Η Ευρωπαϊκή Αρχή για την Ασφάλεια των Τροφίμων («η Αρχή»), σε γνωμοδότηση που εξέδωσε στις 18 Οκτωβρίου 2016 (2), κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα Bacillus licheniformis (DSM 28710) δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον, ότι έχει τη δυνατότητα να βελτιώσει τον δείκτη απόδοσης της ζωοτροφής των κοτόπουλων προς πάχυνση και ότι το συμπέρασμα αυτό μπορεί να επεκταθεί και στα κοτόπουλα που εκτρέφονται για ωοπαραγωγή. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (5)

                  Από την αξιολόγηση του παρασκευάσματος Bacillus licheniformis (DSM 28710) προκύπτει ότι πληρούνται οι όροι χορήγησης άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, η χρήση του εν λόγω παρασκευάσματος θα πρέπει να επιτρέπεται, όπως ορίζεται στο παράρτημα του παρόντος κανονισμού.

                  (6)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», επιτρέπεται να χρησιμοποιείται ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 18 Οκτωβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  EFSA Journal 2016· 14(11): 4615.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Άλλες διατάξεις

                     Λήξη της περιόδου έγκρισης

                     Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 %

                        Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                     4β1828

                     Huvepharma NV

                        Bacillus licheniformis DSM 28710

                        Σύνθεση πρόσθετης ύλης

                     Παρασκεύασμα Bacillus licheniformis DSM 28710
                     που περιέχει τουλάχιστον 3,2 × 109 CFU/g πρόσθετης ύλης.
                     Σε στερεά μορφή

                        Χαρακτηρισμός της δραστικής ουσίας:

                     Βιώσιμα σπόρια του Bacillus licheniformis DSM 28710

                        Αναλυτική μέθοδος
                         (1)

                     Για την καταμέτρηση του Bacillus licheniformis DSM 28710 στην πρόσθετη ύλη, τα προμείγματα και τις ζωοτροφές:
                     Τεχνική της επιφανειακής διασποράς EN 15784
                     Για τον προσδιορισμό του Bacillus licheniformis DSM 28710: Ταυτοποίηση: Ηλεκτροφόρηση παλλόμενου πεδίου (PFGE)

                     Κοτόπουλα προς πάχυνση
                     Κοτόπουλα εκτρεφόμενα για ωοπαραγωγή

                     —

                     1,6 × 109

                     —

                                 1.

                                 Στις οδηγίες χρήσης της πρόσθετης ύλης και των προμειγμάτων, πρέπει να αναφέρονται οι όροι αποθήκευσης και η σταθερότητα στη θερμική επεξεργασία.

                                 2.

                                 Επιτρέπεται η χρήση σε ζωοτροφές που περιέχουν τα ακόλουθα εγκεκριμένα κοκκιδιοστατικά: δεκοκινάτη, δικλαζουρίλη, αλοφουγινόνη, νικαρβαζίνη, υδροχλωρική ροβενιδίνη, νατριούχο λασαλοσίδη A, εναμμώνια μαδουραμικίνη, νατριούχο μονενσίνη, ναρασίνη ή νατριούχο σαλινομυκίνη.

                                 3.

                                 Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων που απορρέουν από τη χρήση τους. Όταν αυτοί οι κίνδυνοι δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα πρέπει να χρησιμοποιούνται με μέσα ατομικής προστασίας, μεταξύ άλλων μέσα προστασίας του δέρματος και των οφθαλμών.

                     8 Νοεμβρίου 2027

            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2015/65 της Επιτροπής, της 16ης Ιανουαρίου 2015 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
                  17.1.2015

                  EL

                  Επίσημη Εφημερίδα της Ευρωπαϊκής Ένωσης

                  L 11/68

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2015/65 ΤΗΣ ΕΠΙΤΡΟΠΗΣ
         της 16ης Ιανουαρίου 2015
         για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
         Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
         Εκτιμώντας τα ακόλουθα:

                     (1)

                     Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

                     (2)

                     Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Ιανουαρίου 2015.

                  Για την Επιτροπή,

                  εξ ονόματος του Προέδρου,

               Jerzy PLEWA

                  Γενικός Διευθυντής Γεωργίας και Αγροτικής Ανάπτυξης

            (1)  ΕΕ L 347 της 20.12.2013, σ. 671.

            (2)  ΕΕ L 157 της 15.6.2011, σ. 1.

            ΠΑΡΑΡΤΗΜΑ

               Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                        (ευρώ/100 kg)

                        Κωδικός ΣΟ

                        Κωδικός τρίτων χωρών (1)

                        Κατ' αποκοπή τιμή εισαγωγής

                        0702 00 00

                        AL

                        62,0

                        EG

                        260,4

                        IL

                        127,8

                        MA

                        115,7

                        TR

                        114,9

                        ZZ

                        136,2

                        0707 00 05

                        JO

                        241,9

                        MA

                        66,8

                        TR

                        170,4

                        ZZ

                        159,7

                        0709 91 00

                        EG

                        119,3

                        ZZ

                        119,3

                        0709 93 10

                        MA

                        228,7

                        TR

                        168,5

                        ZZ

                        198,6

                        0805 10 20

                        EG

                        47,4

                        MA

                        57,3

                        TR

                        62,5

                        ZA

                        97,5

                        ZZ

                        66,2

                        0805 20 10

                        IL

                        140,0

                        MA

                        87,2

                        ZZ

                        113,6

                        0805 20 30 , 0805 20 50 , 0805 20 70 , 0805 20 90

                        IL

                        102,7

                        KR

                        153,2

                        MA

                        82,2

                        TR

                        116,8

                        ZZ

                        113,7

                        0805 50 10

                        TR

                        69,7

                        ZZ

                        69,7

                        0808 10 80

                        BR

                        65,5

                        CL

                        84,5

                        US

                        151,8

                        ZZ

                        100,6

                        0808 30 90

                        CN

                        92,1

                        TR

                        108,4

                        US

                        138,7

                        ZZ

                        113,1

               (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».